Wolfenstein II: The New Colossus
Wolfenstein II: The New Colossus — პირველი პირის შუტერი და მოქმედებითი-სათავგადასავლო ვიდეო თამაში, რომელიც შექმნა MachineGames-მა და გამოსცა Bethesda Softworks-მა. გამოვიდა 2017 წლის 27 ოქტომბერს Microsoft Windows, PlayStation 4-ის და Xbox One-ის პლატფორმებისთვის. ეს არის რიგით მერვე თამაში „Wolfenstein“-ის სერიიდან და 2014 წელს გამოსული „Wolfenstein: The New Order“-ის პირდაპირი გაგრძელება. 2018 წელს დაგეგმილია თამაშის Nintendo Switch-ზე გამოცემა. სიუჟეტი მიმდინარეობს 1961 წელს, ალტერნატიული ისტორიის აშშ-ში, სადაც ნაცისტებმა მოიგეს მეორე მსოფლიო ომი. თამაშის მთავარი გმირია პოლუნური წარმოშობის ამერიკელი მზვერავი უილიამ ბ.ჯ. ბლაზკოვიჩი, რომელიც ვილჰელმ „თავისქალა“ შტრასესთან ბრძოლისას მიღებული ტრამვების შემდეგ იღვიძებს წლყის ქვეშა ნავში, სადაც გაიარა მკურნალობა, რის შემდეგაც კვლავ მოუწევს ბრძოლა ნაცისტებთან და მეორე ამერიკული რევოლუციის მოწყობა. „Wolfenstein II“ არის მოქმედებითი სათავგადასავლო შუტერი,სადაც ვირტუალური კამერა წარმოდგენილია პირველი პირის ხედვით. სიუჟეტი დაყოფილია თავებად. დასაწყისში ბინარული არჩევანი მთლიანად ცვლის თამაშის მიმდინარეობას; ზოგიერთი პერსონაჟი და მცირე ზომის სიუჟეტი იცვლება მიმდინარეობისას. მასში გამოყენებული არის ჯანმრთელობის მაჩვენებელი სისტემა, სადაც პერონაჟის ჯანმრთელობა დაყოფილია სექციებად; იგი რეგენირდება იმ შემთხვევაში, თუ მთელი სექცია დაიკარგება - მოთამაშემ უნდა გამოიყენოს პირველადი დახმარების აფთიაქი დაკარგული ჯანმრთელობის შესავსებად. მასში ფიგურირებს იარაღების ფართო არჩევანი, როგორც ცეცხლსსასროლი, ასევე ასაფეთქებელი მოწყობილობები. მოთამაშეს აგრეთვე შეუძლია ჩაერთოს ხელჩართულ ბრძოლაში. თამაშმა დაიმსახურა მაღალი შეფასებები ვიდეო თამაშების მიმოხილველებისგან. ძირითადი შექება წილად ხვდა პერსონაჟებს, თხრობას და სროლის მექანიკას. პროექტი ნომინირებული იქნა სხვადასხვა დაჯილდოების ცერემონიალებზე, მათ შორის Golden Joystick Awards-ზე. The Game Awards 2017-ზე დასახელდა „საუკეთესო მოქმედებით თამაშად“. საერთო განხილვების საიტ Metacritic-ზე PC ვერსია ფლობს 87/100, PS4 - 87/100, XONE - 88/100.